อากาศเริ่มเย็นเราก็เริ่มออกหาร้านอาหารแบบโอเพ่นแอร์นั่งชิวๆกันอีกแล้ว วันนี้มาร้าน kofuku japanese sandwich ที่ Town In Town อยู่ริมถนนหน้าโครงการ The Scene จอดรถในโครงการได้เลยค่ะ ตัวร้านเค้าเอารถมาทำเป็นห้องครัว คือทำอาหารกันบนรถดัดแปลง แล้วก็วางโต๊ะเก้าอี้ที่ริมถนน (นั่งแบบนี้ทำใจเรื่องฝุ่นละอองค่ะ) เป็นร้านอาหารญี่ปุ่นแบบอาหารจานเดียว กินด่วนๆอย่าง ข้าวหน้าหมู ข้าวหน้าไก่ ข้าวแกงกะหรี่ คัทซึด้ง เกี๊ยวซ่า ทาโกะยากิ ราคาไม่แพงเลย จานนึงราคาไม่เกิน 100 บาท ที่ชอบสุดคงเป็นเกี๊ยวซ่าเพราะรสออกเผ็ด ส่วนข้าวหน้าไก่คาราเกะราดไข่ตุ๋นก็รสชาติใช้ได้ค่ะ ร้านเริ่มเปิด 6 โมงเย็นเป็นต้นไปค่ะ พนักงานบริการโอเคดีค่ะ 